禱雨有應寄鶴林
作者：白玉蟾
朝代：宋

paragraphs: 魃燄爇天草木煩，請檄上清火鈴君。
爲我挽斷黄河源，併與拽翻蒼海根。
我亦弗信神龍頑，我亦弗疑神雷蠻。
速須𣬬雨如傾盆，鶴林真人事奏函。
白晝香篆昇天門，東井箕星訪白羊。
豐隆急速追玄溟，宇宙肸蠁一彈指。
郊外萬絲懸如繩，人疑袖手倦作霖。
豈知此心冥太清，夙世已是神霄卿。